07/02/2020 | Administración LocalMunicipal
Cee
Aprobación definitiva do Plan estratéxico de subvencións do Concello de Cee do período 2019-2020

ANUNCIO Aprobado inicialmente na sesión ordinaria do Pleno da Corporación, de data 29 de novembro de 2019, o Plan Estratéxico de Subvencións do Concello de Cee, do período 2019-2020, expúxose ao público o expediente referido polo prazo de 30 días hábiles, para os efectos de presentación de suxestións ou reclamacións polas persoas interesadas, sen que durante o prazo sinalado se presentase alegación algunha, polo que se entende definitivamente adoptado o acordo referido. Publícase, deseguido, o texto íntegro do Plan Estrátexico de Subvencións 2019-2020 do Concello de Cee, para os efectos da súa entrada en vigor: PLAN ESTRATÉXICO DE SUBVENCIÓNS 2019/2020 O artigo 8.1 da Lei 38/2003, do 17 de novembro, ten carácter básico, polo que todos os Concellos que pretendan outorgar subvencións deben aprobar o seu correspondente Plan Estratéxico de Subvencións. Hai que ter en conta a disposición adicional décimo terceira da Lei 38/2003, do 17 de novembro, na que se establece que os Plans e programas relativos a políticas públicas que estean previstas en Normas legais ou regulamentarias, terán a consideración de Plans Estratéxicos de Subvencións sempre que recollan o contido previsto no artigo 8.1 da Lei 38/2003. En cumprimento do disposto na disposición final terceira da citada Lei, o Goberno aprobou o Real Decreto 887/2006, do 21 de xullo, polo que se aproba o Regulamento da Lei 38/2003, do 17 de novembro, Xeral de Subvencións e no prazo de seis meses a partir da súa entrada en vigor do mesmo (25 de outubro de 2006), os plans estratéxicos de subvencións ou dos plans e programas sectoriais vixentes adaptaranse ao establecido no mesmo. A Lei 38/2003, do 17 de novembro, Xeral de Subvencións, supón un paso máis no proceso de perfeccionamento e racionalización do sistema económico. Un dos principios que rexe a Lei é o da transparencia que, xunto coa gran variedade de instrumentos que se articulan na Lei, redunda de forma directa nun incremento dos niveis de eficacia e eficiencia na xestión do gasto público subvencional. Neste sentido, una maior información acerca das subvencións fará posible eliminar as distorsións e interferencias que puidesen afectar o mercado, ademais de facilitar a complementariedade e coherencia das actuacións das distintas Administracións Públicas evitando calquera tipo de solapamento. Para mellorar a eficacia, prevese na Lexislación que se proceda a elaborar un Plan Estratéxico de Subvencións [instrumento de organización das políticas públicas que ten como finalidade o fomento dunha actividade de utilidade pública ou interese social ou de promoción dunha finalidade pública], de carácter plurianual e con carácter previo ao nacemento das subvencións, coa finalidade de adecuar as necesidades a cubrir mediante as subvencións cos recursos dispoñibles; con carácter previo ao nacemento da subvención. Por iso, este Concello aproba o Plan Estratéxico de Subvencións cuxo articulado figura a continuación. Artigo 1 O establecemento de subvencións por este Concello durante o período 2019/2020 axustarase ao previsto no presente Plan. Artigo 2 O establecemento efectivo das subvencións previstas neste Plan requirirá a inclusión das consignacións correspondentes nos orzamentos municipais de cada ano e a aprobación das Ordenanzas que conteñan as bases reguladoras da súa concesión. Artigo 3 O establecemento de subvencións queda supeditado ao cumprimento dos obxectivos de estabilidade orzamentaria, polo que as consignacións orzamentarias que se aproben e as bases reguladoras da súa concesión acomodaranse en cada momento a devanditos obxectivos. Artigo 4 A aprobación do Plan Estratéxico de Subvencións non supón a xeración de dereito algún en favor dos potenciais beneficiarios, que non poderán esixir indemnización ou compensación algunha no caso de que o Plan non leve á práctica nos seus propios termos. Artigo 5 O Concello concederá subvencións a favor de persoas ou Entidades privadas coa finalidade de fomentar a realización de actividades de utilidade pública ou interese social ou para promover a consecución de fins públicos atribuídos á competencia local. Artigo 6 As materias que o Concello de Cee pretende subvencionar son as seguintes: 2019  Acción social: solidariedade co pobo Saharaui; CÁRITAS, emerxencias sociais, premios, libros e becas de comedor.  Cultura: banda de música, Fundación Fernando Blanco; Entroido…  Deportes: asociacionismo deportivo, etc.  Festexos: Festa da Xunqueira 2019, festas das parroquias.2020  Acción social: solidariedade co pobo Saharaui; cáritas, emerxencias sociais, premios, libros e becas de comedor.  Cultura: Fundación Fernando Blanco; Entroido…  Deportes: asociacionismo deportivo, etc.  Festexos: Festa da Xunqueira 2020 Artigo 7 En materia de acción social, o Concello establecerá, durante o período de vixencia do Plan, as seguintes liñas de subvención: A) Colectivos desfavorecidos: a) Obxectivos: se pretende facer fronte as necesidade de emerxencia social para aqueles casos nos que se necesita unha resposta inmediata en situacións de clara necesidade de intervención inmediata mellorando a súa calidade de vida do usuario e perseguindo o obxectivo dunha integración laboral e social. b) Efectos pretendidos: paliar emerxencias sociais. c) Custos previsibles: 22.060 € para 2019//14.560 € para 2020. d) Financiamento: o financiamento levará a cabo con fondos propios, con cargo ao capítulo cuarto dos orzamentos. e) Plan de acción: colaboración coas distintas entidades que se financian e mediante a concesións de axudas de emerxencia social ou convocatorias de subvencións de necesidades previstas. Artigo 8 En materia de cultura, o Concello establecerá, durante o período de vixencia do Plan, as seguintes liñas de subvención: A) Música: a) Obxectivos: favorecer as actividades musicais mediante o fomento da banda de música. b) E fectos pretendidos: fomento da afección pola música na poboación como medio de expresión cultural dos veciños, a través da promoción do ensino e a cultura da música. d) Custos previsibles: 2.000 € para 2019. e) Financiamento: o financiamento levará a cabo con fondos propios, con cargo ao capítulo cuarto dos orzamentos. f) Plan de acción: vestiario para a banda de música. B) premios: a) Obxectivos: impulsar e achegar á poboación a creación artística a través de concursos. b) Efectos pretendidos: fomento da lectura e da cultura popular. d) Custos previsibles: 5.000 € para 2019 e 6.000 € para 2020. e) Financiamento: o financiamento levará a cabo con fondos propios, con cargo ao capítulo cuarto dos orzamentos f) Plan de acción: liñas de concursos. C) Museos: a) Obxectivos: impulsar e achegar á poboación a creación artística e a cultura a través de dos museos. b) Efectos pretendidos: fomento da cultura popular e o arte. d) Custos previsibles: 18.000 € para 2019 e 18.000 € para 2020. e) Financiamento: o financiamento levará a cabo con fondos propios, con cargo ao capítulo cuarto dos orzamentos. f) Plan de acción: colaboración no sostemento da colección- museo da Fundación Fernando Blanco en relación os gastos de natureza corrente. D) Festas: a) Obxectivos: promover as tradicións e os festexos populares. b) Efectos pretendidos: os mesmos. d) Custos previsibles: 30.000 € para 2019 e 55.000 € para 2020. e) Financiamento: o financiamento levará a cabo con fondos propios, con cargo ao capítulo cuarto dos orzamentos. f) Plan de acción: colaboración na celebración das festas patronais. Artigo 9 En materia de deportes, o Concello establecerá, durante o período de vixencia do Plan, as seguintes liñas de subvención: A) Fomento das prácticas deportivas: a) Obxectivos: favorecer a realización de actividades deportivas no municipio, apoiar a todo tipo de entidades públicas ou privadas que programen ou realicen actividades de carácter deportivo, para a celebración de competicións ou eventos deportivos. b) Efectos pretendidos: financiar parte da adquisición do material deportivo e o gastos necesarios para a práctica do deporte no municipio, o incremento de persoas que se inscriban nas diferentes Federacións deportivas, que se realice un maior número de competicións a nivel municipal, a realización de máis actividades e eventos deportivos no municipio. d) Custos previsibles: 16.650 € para o 2019 e 16.900 para o 2020. e) Financiamento: o financiamento levará a cabo con fondos propios, con cargo ao capítulo cuarto dos orzamentos. f) Plan de acción: fomento do deporte mediante a colaboración con entidades que sen ánimo de lucro incentiven o deporte e a súa promoción. Artigo 10 Para o exercicio 2019 e prevé a aportación para a Asociación Neria de 1.200 €. Artigo 11 O concelleiro competente por razón da materia ou a alcaldesa no seu caso efectuará o control do cumprimento do presente Plan durante o seu período de vixencia. Artigo 12 Finalizada a vixencia do Plan, antes da elaboración do seguinte a alcaldesa deberá presentar ante o Pleno nunha Memoria na que se contemple, polo menos, o grao de cumprimento do Plan, a eficacia e eficiencia do outorgamento de subvencións na consecución dos obxectivos e efectos pretendidos e conclusións, con proposta de suxestións para a elaboración do seguinte Plan Estratéxico de Subvencións. Anexos: 1. Anexo Subvencións Nominativas do Orzamento Municipal do Concello de Cee para 2019.2. Proposta de anexo de subvencións nominativas do Orzamento Municipal do Concello de Cee para 2020. En Cee, o 3 de febreiro de 2020. A alcaldesa Asdo.: Margarita Lamela Louzán